**Bilag 2**

**Kravspecifikation**

På renholdelse af offentlige toiletter

til Esbjerg Kommune

**INDHOLD**

[1 Beskrivelse af ydelsen 4](#_Toc79496987)

[1.1 Omfang 4](#_Toc79496988)

[1.1.1 Ydelsesbeskrivelse 6](#_Toc79496989)

[1.1.2 Kvalitetskrav til normal rengøring 6](#_Toc79496990)

[1.1.3 Kvalitetskrav til årlig hovedrengøring 9](#_Toc79496991)

[1.1.4 Affaldshåndtering 9](#_Toc79496992)

[1.2 Rengøringsmidler og Forbrugsmaterialer 9](#_Toc79496993)

[1.2.5 Rengøringsmidler 10](#_Toc79496994)

[1.2.6 Desinfektionsmidler 13](#_Toc79496995)

[1.2.7 Lugtfjerner 15](#_Toc79496996)

[1.2.8 Afløbsrens, stærk alkalisk 16](#_Toc79496997)

[1.2.9 Forbrugsmaterialer 16](#_Toc79496998)

[1.3 Statistik 17](#_Toc79496999)

[1.4 Håndtering af hærværk og defekte installationer 18](#_Toc79497000)

[1.5 Praktisk omkring udførelse 18](#_Toc79497001)

[1.5.1 Udlevering af nøgler 18](#_Toc79497002)

[1.5.2 Tilrettelæggelse af arbejdet 19](#_Toc79497003)

[1.5.3 Åbningstider 19](#_Toc79497004)

[1.5.4 Kategoriopdeling af toiletter 20](#_Toc79497005)

[1.5.5 Dokumentation af udført rengøring på stedet 23](#_Toc79497006)

[1.5.6 Særlige arrangementer 24](#_Toc79497007)

[1.6 Arbejdsmiljøforhold 25](#_Toc79497008)

[1.7 Kvalitetsopfølgning 26](#_Toc79497009)

[1.7.1 Leverandørens kvalitetssikringsplan 26](#_Toc79497010)

[1.7.2 Kontrol 26](#_Toc79497011)

[1.8 Dokumentation 28](#_Toc79497012)

[2 Beskrivelse af de enkelte toiletter 29](#_Toc79497013)

[2.1 Torvet ved ”Dronning Louise” 29](#_Toc79497014)

[2.2 Danmarksgade v. P-hus 29](#_Toc79497015)

[2.3 Borgergade 43 29](#_Toc79497016)

[2.4 Havnegade 66 30](#_Toc79497017)

[2.5 Byparkens legeplads 30](#_Toc79497018)

[2.6 Scenen ved Byparken 30](#_Toc79497019)

[2.7 Busterminalen 30](#_Toc79497020)

[2.8 Vognsbølparken, v. legeplads 30](#_Toc79497021)

[2.9 De Hvide Mænd 30](#_Toc79497022)

[2.10 Hotel Hjerting, P-plads 31](#_Toc79497023)

[2.11 Sejlklubben, v. Hjerting 31](#_Toc79497024)

[2.12 Strandparken, Hjerting 31](#_Toc79497025)

[2.13 Sjelborg, v. Øvre Bulbjergvej 31](#_Toc79497026)

[2.14 Marbæk Skov, v. Marbækgårdsvej 31](#_Toc79497027)

[2.15 Marbæk Skov, v. Sjelborggårdsvej 31](#_Toc79497028)

[2.16 Østskoven, Storegade 307 31](#_Toc79497029)

[2.17 Degnevej 31](#_Toc79497030)

[2.18 Lergravsparken 32](#_Toc79497031)

[2.19 Bramming, Sct. Knuds Allé 32](#_Toc79497032)

[2.20 Hovedengens P-plads 32](#_Toc79497033)

[2.21 Domkirken (Hans Tavsens Hus) 32](#_Toc79497034)

[2.22 P-Syd 32](#_Toc79497035)

[2.23 P-Nord, v. Kvickly 32](#_Toc79497036)

[2.24 Kammerslusen 32](#_Toc79497037)

[2.25 Ribe Roklub 32](#_Toc79497038)

[2.26 Vadehavscenteret 32](#_Toc79497039)

[2.27 Grænsestien, v. Vester Bjergvej 33](#_Toc79497040)

[2.28 Tørklosetter 33](#_Toc79497041)

[2.28.1 Sædding Strandvej, v. Fyrvej 33](#_Toc79497042)

[2.28.2 Sædding Strandvej, v. Gudenåvej 33](#_Toc79497043)

[2.28.3 Hovedvejen mellem Tarp og Varde 33](#_Toc79497044)

[2.28.4 Sneum Sluse 34](#_Toc79497045)

[2.28.5 Marbæk Skov, v. Nodre Skelvej 34](#_Toc79497046)

[2.28.6 Marbæk Skov, v. Marbækhøjvej 34](#_Toc79497047)

[2.28.7 Marbæk Skov, v. Øen 34](#_Toc79497048)

[2.28.8 Sædding/Vognsbø,l v. Kapelvej (Brillesøerne) 34](#_Toc79497049)

[2.28.9 Sædding/Vognsbøl, v. Enggårdsvej (Sildesøen) 34](#_Toc79497050)

[2.28.10 Nørreskoven 34](#_Toc79497051)

[2.28.11 Toftlundvej, Rasteplads v. kommunegrænsen 34](#_Toc79497052)

[2.28.12 Kongeåstien, v. Vilslev 34](#_Toc79497053)

[2.28.13 Kongeåstien, v. Kongeåslusen 34](#_Toc79497054)

# Beskrivelse af ydelsen

Nærværende kravspecifikation vedrører renholdelse af offentlige toiletter.

## Omfang

Ydelsen indeholder:

* Renholdelse af 1 hæve/sænke urinal
* Renholdelse af 13 stk. tørklosetter
* Renholdelse af 26 toiletbygninger

Toiletterne er beliggende på følgende lokaliteter:

|  |  |  |
| --- | --- | --- |
| **Toilet nr.** | **Toiletnavn** | **Toilettype** |
| 2.1 | Torvet ved "Dronning Louise" | Hæve/sænke urinal |
| 2.2 | Danmarksgade v. P-hus | Vandførende |
| 2.3 | Borgergade 43 | Vandførende |
| 2.4 | Havnegade 66 | Vandførende |
| 2.5 | Byparkens legeplads | Vandførende |
| 2.6 | Scenen ved Byparken | Vandførende |
| 2.7 | Busterminalen | Vandførende |
| 2.8 | Vognsbølparken, ved legeplads | Vandførende |
| 2.9 | De Hvide Mænd | Vandførende |
| 2.10 | Hotel Hjerting, P-plads | Vandførende |
| 2.11 | Sejlklubben, v. Hjerting | Vandførende |
| 2.12 | Strandparken, Hjerting | Vandførende |
| 2.13 | Sjelborg, v. Øvre Bulbjergvej | Vandførende |
| 2.14 | Marbæk Skov, v. Marbækgårdsvej | Vandførende |
| 2.15 | Marbæk Skov, v. Sjelborggårdsvej | Vandførende |
| 2.16 | Østskoven, Storegade 307 | Vandførende |
| 2.17 | Degnevej | Vandførende |
| 2.18 | Lergravsparken | Vandførende |
| 2.19 | Bramming, Sct. Knuds Allé | Vandførende |
| 2.20 | Hovedengens P-plads | Vandførende |
| 2.21 | Domkirken (Hans Tavsens Hus) | Vandførende |
| 2.22 | P-syd | Vandførende |
| 2.23 | P-Nord v. Kvickly | Vandførende |
| 2.24 | Kammerslusen | Vandførende |
| 2.25 | Ribe Roklub | Vandførende |
| 2.26 | Vadehavscentret | Vandførende |
| 2.27 | Grænsestien v. Vester Bjergvej | Vandførende |
| 2.28.1 | Sædding Strandvej v. Fyrvej | Tørkloset |
| 2.28.2 | Sædding Strandvej v. Gudenåvej | Tørkloset |
| 2.28.3 | Hovedvejen mellem Tarp og Varde | Tørkloset |
| 2.28.4 | Sneum Sluse | Tørkloset |
| 2.28.5 | Marbæk Skov v. Nordre Skelvej | Tørkloset |
| 2.28.6 | Marbæk Skov, v. Marbækhøjvej | Tørkloset |
| 2.28.7 | Marbæk Skov, v. Øen | Tørkloset |
| 2.28.8 | Sædding/Vognsbøl, v. Kapelvej | Tørkloset |
| 2.28.9 | Sædding/Vognsbøl v. Enggårdsvej | Tørkloset |
| 2.28.10 | Nørreskoven | Tørkloset |
| 2.28.11 | Toftlundvej v. Kommunegrænsen | Tørkloset |
| 2.28.12 | Kongeåstien v. Vilslev | Tørkloset |
| 2.28.13 | Kongeåstien v. Kongeåslusen | Tørkloset |

Se desuden Bilag 4 – Kortmateriale, Bilag 5 - Billedemateriale, Bilag 6 – Tegningsmateriale samt Bilag 7 - Totaloversigt.

Link til online kort via ArcGis Online:

<https://esbjergkom.maps.arcgis.com/home/webmap/viewer.html?webmap=ec63289fc7f04702b81737c12e78cc61>

Ved kontraktindgåelse vil leverandøren få adgang til ordregivers digitale kort.

### Ydelsesbeskrivelse

Ydelsen omfatter følgende for standardopgaver:

* Normal rengøring i form af løbende renholdelse af toiletter, forrum og udenomsarealer jf. afsnit 1.1.2 samt Bilag 3, Bilag 5, Bilag 6 og Bilag 7.
* Hovedrengøring i form af én årlig hovedrengøring inden sæsonstart for alle toiletter.
* Kontrol/tilsyn med toiletter i forbindelse med normal rengøring.
* Levering af alle forbrugsmaterialer.
* Bortskaffelse af affald.

### Kvalitetskrav til normal rengøring

Normal rengøring af toiletter indeholder følgende elementer som skal rengøres og opfyldes:

* Gulvvask  
  Udføres som vask med vand og rengøringsmiddel samt optørring. Grundrengøringsmiddel benyttes fortrinsvis. Pletter og smuds skal fjernes. Alle hjørner skal medtages. Gulvet må ikke efterlades vådt, kun fugtigt, på grund af risikoen for tilsmudsning med jord mv. fra publikums fodtøj samt for at undgå, at folk glider på et vådt gulv.  
  Gulvene må som udgangspunkt ikke spules.
* Håndvaske og andet porcelæn- eller ståludstyr, bortset emaljerede udstyr  
  Rengøres med sanitetsrens og aftørres. Kalkfjerner benyttes efter behov.  
  Emaljerede flader rengøres med universalrengøringsmiddel og alkalisk sanitetsrens, samt aftørres. Kalkfjerner med pH under 5 må ikke benyttes på emaljerede flader.  
  Der må ikke forekomme kalk- og okkerrande efter endt rengøring.
* Toiletkummer og urinaler  
  Der anvendes toiletrens som rengøringsmiddel til toilet- og urinalkummer. Toiletsæde og -låg samt urinaler rengøres, skylles og aftørres på alle overflader. Kalkfjerner benyttes efter behov.  
  Der må ikke forekomme kalk- og okkerrande.  
  Leverandøren skal være opmærksom på, at flere af urinalerne er vandfrie og skal påfyldes en spærrevæske/specialolie efter fabrikantens anvisninger.
* Spejle  
  Renholdelse består i rengøring og pudsning med glasrens/spejlrens. Pletter og smuds skal fjernes.
* Døre, vægge, paneler, dørtrin, riste, gulvafløb, lamper m.v.  
  Pletfjernelse, herunder smuds, spindelvæv, sod, afføring, blod, klistermærker og lignende samt graffiti, der kan fjernes med alm. anvendt rengøringsmiddel, udføres med fugtig klud og alm. rengøringsmiddel. Universalrengøringsmiddel skal fortrinsvis benyttes. I tilfælde af meget snavsede flader kan grundrengøringsmiddel anvendes. Hjørner skal ligeledes holdes rene. Gulvafløb holdes rene.  
  Udskiftning af pærer, lysstofrør, sikringer m.m.  
  Smøring af låse og dørpumper.
* Inventar  
  Alt inventar såsom håndtørrer, puslebord, sæbedispensere m.v. rengøres med universalrengøringsmiddel. Pletter, smuds, klistermærker m.v. skal fjernes.
* Vinduer og glasfacader  
  Hvis der er synligt snavs, rengøres og pudses vinduer og glasfacader indvendigt og udvendigt. Dog skal ovenlysvinduer ikke rengøres og pudses udvendigt.
* Aluminiums udstyr (eksempelvis spejle)   
  Der må ikke benyttes stærkt sure eller stærkt basiske rengøringsmidler (med pH under 4,5 eller over 8,5).
* Emaljeret udstyr   
  Der må ikke benyttes sure rengøringsmidler med en PH-værdi under 5.
* Opfyldning og tømning  
  Sæbeautomat, div. holdere for papir m.v. skal altid være opfyldt, og affaldsspande samt madameposer tømmes/poser skiftes.   
  Kanylebokse skiftes.  
  På vinterlukkede toiletter skal sæbedispensere tømmes helt og skylles igennem inden lukning for vinteren. Desuden skal vandforsyningen lukkes og toiletterne frostsikres. Aftapning samt slukning af vandtilførsel på udvendige brusere.

Endvidere omfatter arbejdet:

* Angivelse af 'senest rengjort' på tavle på toilet.
* Registrering af rengøring på hvert enkelte toilet via QR-kode i dørkarmen på vandførende toiletter.
* Renholdelse af forplads- og adgangsarealer, herunder fortov inkl. ukrudtsbekæmpelse uden brug af pesticider.
* Bekæmpelse af glatføre og sne på forplads og gangarealer, herunder fortov. For snerydning og glatførebekæmpelse gælder, at trapper og adgangs- og øvrige arealer foran toiletbygningen skal alle dage være sikre og fremkommelige for brugerne. Leverandøren forestår grundejerens forpligtelser således, at disse er overholdt i dagtimerne, uanset toilettets åbningstid. Dette skal sikres ved, at leverandøren foretager den nødvendige snerydning samt saltning eller grusning af arealerne.
* Aflæsning af vand én gang årligt på toiletter med manuel aflæsning. Aflæsning fremsendes til ordregiver via e-mail.   
  Udgifter til vand betales af ordregiver.

### Kvalitetskrav til årlig hovedrengøring

Hvert år inden påsken dog senest 1. april (hvis påsken falder efter denne dato) skal der foretages en hovedrengøring på alle toiletter. Omkostninger til den årlige hovedrengøring skal være indeholdt i de tilbudte priser pr. arbejdssted.

Den årlige hovedrengøring indeholder følgende:

* Nedvaskning af vægge, døre, vinduer, gulve og lofter.
* Nedtagning af inventar herunder kanylebokse, dispensere, skabe m.m. og afvask af disse samt vask af vægge bag de nedtagne elementer.
* Fjernelse af spindelvæv og snavs i krogene – også højt siddende, som f.eks. ved ovenlysvinduer m.m.
* Rensning af afløb.
* Udskiftning af chiffoner i urinaler.
* Opretholdelse af fritrum omkring toiletbygninger.

### Affaldshåndtering

Opfejet snavs samt opsamlet brandbart og ikke-brandbart materiale, herunder også affaldssække og kanylebokse bortskaffes af leverandøren til godkendt deponi. Afgifter hertil afholdes af leverandøren og indeholdes i tilbuddet.

## Rengøringsmidler og Forbrugsmaterialer

Leverandøren skal levere alle rengøringsmidler, sanitetsvæsker og forbrugsmaterialer til toiletternes drift.

Rengøringsprodukter, håndsæber og desinfektionsmidler må ikke være tilsat:

* **Tensiderne**; Alkylphenylethoxylater, APEO og derivater heraf herunder: nonylphenylethoxylater, NPEO, samt lineære alkylbenzensulfonater, LAS
* **Kompleksbinderne**; ethylendiamintetraeddikesyre, EDTA, nitrilotrieddikesyre, NTA, og fosfonater
* **Konserveringsmidlerne**; isothiazolinoner (methylisothiazolinone og methylchloroisothiazolinone og blandinger heraf), 2-bromo-2-nitropropane-1,3-diol (bronopol), benzisothiazolinone og trichlorophenoxyphenol (triclosan).

Såfremt det ikke er muligt at anvende råvarer uden isothiazolinoner, kan disse accepteres i råvarerne i små mængder, hvis det oplyses, at råvarerne er konserverede med disse stoffer.

De anvendte midler må ikke indeholde organiske opløsningsmidler. Dog kan desinfektionsmidler være undtaget herfra.

Produkterne skal være fri for parfume, medmindre andet er angivet under kravene for de specifikke rengøringsmidler. I tilfælde, hvor parfume tillades, skal den anvendte parfume, være godkendt til brug i Svanemærkede produkter, uagtet om rengøringsmidlerne er Svanemærkede eller ikke Svanemærkede.

Rengøringsmidler skal være fri for farvestoffer, medmindre andet er angivet under kravene for de specifikke rengøringsmidler.

Produkterne skal desuden være fri for stoffer, som

* står på Miljøstyrelsens ”Listen over uønskede stoffer 2009 – Orientering fra Miljøstyrelsen Nr. 3 2010”

eller

* står på den til en hver tid gældende European Chemicals Agency´s kandidatliste over Substance of Very High Concern, i over 0,10 % af rengøringsproduktet, eller i tilfælde af en forbrugsartikel, de enkelte dele, der udgør forbrugsartiklen.

Det er leverandørens pligt at tilse, at disse krav er overholdt for de benyttede midler. Leverandøren skal på forlangende redegøre over for ordregiver, at kravene er opfyldte.

### Rengøringsmidler

I dette afsnit er kravene til de enkelte typer rengøringsmidler beskrevet.

**Generel klassificering af produkterne:**

Produkterne må ikke være klassificerede i henhold til reglerne for klassificering og mærkning af kemiske stoffer og produkter. Undtagelsesvis accepteres brug af produkter med følgende klassificering:

|  |
| --- |
| CLP-forordningen |
| Eye Irrit. 2; H319 eller Eye Dam. 1; H318. Skin irrit 2; H315 |

#### Universalrengøringsmidler

Produktet skal kunne anvendes til manuel og maskinel gulvvask samt daglig rengøring af alle overflader, der kan tåle vand.

Produktet skal kunne rengøre daglig forekommende snavs såsom fedt (madfedt og hudfedt), støv, mudder m.v.

Produktet skal ved korrekt dosering være lavt skummende og ikke fedtende.

pH-værdien skal være under 9 i brugsopløsningen.

Produktet må ved korrekt dosering ikke efterlade plejefilm eller striber.

pH-værdien må ikke overstige 9,5 i koncentrat.

Der må undtagelsesvis anvendes produkter tilsat godkendt parfume, såfremt det skønnes nødvendigt for at hindre lugtgener for brugere af toilettet.

#### Grundrengøringsmidler

Produktet skal kunne anvendes til stærkt tilsmudsede overflader, der tåler stærkt alkaliske midler, og skal kunne fjerne f.eks. olie, snavs, voks, polish rester, nikotin, fedt, sod og andet fastsiddende snavs.

pH værdien ikke må overstige 12 i koncentrat.

Der må undtagelsesvis anvendes produkter tilsat godkendt parfume, såfremt det skønnes nødvendigt for at hindre lugtgener for brugere af toilettet.

#### Sanitetsrens, alkalisk

Produktet skal kunne anvendes til daglig rengøring af alle vaskbare genstande og overflader, som tåler vand i sanitære rum.

Produktet skal kunne anvendes på sanitet, toilet og klinker og egnet til anvendes på rustfrit stål og sten.

Produktet skal hindre opbygning af kalkfilm, sæbefilm og aflejring af hudrester.

Produktet skal tørre pletfrit op uden eftertørring.

#### Sanitetsrens, surt

Produktet skal kunne anvendes som surt rengøringsmiddel til daglig afkalkning og forebyggelse af opbygning af kalkbelægninger på toiletter og i baderum.

Produktet skal være velegnet til fjernelse af kalkbelægninger på overflader, der tåler syre.

Produktet skal kunne anvendes på sanitet, toilet og klinker og egnet til anvendes på aluminium og rustfrit stål.

#### Toiletrens

Produktet skal kunne anvendes til daglig og periodisk rengøring af toiletkumme

Produktet skal kunne anvendes på porcelæns- og glaserede overflader samt på metal- overflader fortrinsvis af rustfrit stål.

Produktet skal kunne opløse kalkbelægninger, snavs, urinstenbelægning og okkerbelægninger.

Produktet må gerne være tilsat fortykningsmiddel, således at det kan hæfte på skrå/lodrette overflader

Produktet skal kunne anvendes i koncentreret form.

Produktet må undtagelsesvis være mærket H314.

Der må undtagelsesvis anvendes produkter tilsat godkendt parfume, såfremt det skønnes nødvendigt for at hindre lugtgener for brugere af toilettet.

#### Glasrens/spejlrens

Produkterne må generelt ikke være klassificerede. Undtagelsesvis accepteres produkter med følgende klassificering:

|  |
| --- |
| CLP-forordningen |
| Eye Irrit. 2; H319 og Skin Irrit. 2; H315. |

Glasrens/spejlrens må ikke være på sprayflaske, men må gerne være på bruseflaske.

Glasrens/spejlrens må undtagelsesvis indeholde ethanol/Isopronanol

Efter brug skal produktet efterlade overfladen blank uden striber.

Produktet skal kunne anvendes på alle glasoverflader, stål- og aluminiumflader.

Produktet skal kunne fjerne pletter fra bl.a. fedt, olie, nikotin, trafikfilm m.v.

#### Ekstra stærk kalkfjerner til anvendelse i sanitetsområder

Klassificering af produkterne:

Produkterne må generelt ikke være klassificerede. Undtagelsesvis accepteres produkter med følgende klassificering:

|  |
| --- |
| CLP-forordningen |
| Skin Corr. 1A/1B/1C; H314, Eye Irrit. 2; H319, Skin Irrit. 2; H315 og Eye Dam. 1; H318. |

Produktet skal være egnet til fjernelse af kalkbelægninger, fedt og snavs på alle vaskbare overflader, der tåler syre, herunder sanitet, toilet, klinker og sten samt være egnet til anvendelse på aluminium og rustfrit stål.

Produktet skal i koncentreret opløsning have en pH- værdi mellem 0 -1,9.

Produktet skal indeholde korrosionsinhibitor, som sikrer skånsom rengøring af armatur.

#### Sanitetsrengøringsmiddel til fjernelse af ekstra snavs og fedt

Klassificering af produkterne:

Produkterne må generelt ikke være klassificerede. Undtagelsesvis accepteres produkter med følgende klassificering:

|  |
| --- |
| CLP-forordningen |
| Skin Corr. 1A/1B/1C eller 1; H314, Eye Irrit. 2; H319, Skin Irrit. 2; H315 og Eye Dam. 1; H318. |

Produktet skal kunne fjerne snavs, f.eks. kalksæbeaflejringer, hudfedt, sæberester m.v.

Produktet skal være velegnet til at kunne anvendes på alle vaskbare overflader og sanitære installationer, der tåler alkalisk rengøring herunder sanitet, toilet, klinker og sten samt være egnet til anvendelse på aluminium og rustfrit stål.

Produktets pH-værdi skal være 10 – 12.

Der må undtagelsesvis anvendes produkter tilsat godkendt parfume, såfremt det skønnes nødvendigt for at hindre lugtgener for brugere af toilettet.

### Desinfektionsmidler

Kravene til de forskellige typer desinfektionsmidler, der må og skal anvendes, er beskrevet nedenfor for de enkelte midler.

#### Desinfektionsmidler – til overflader, bakterier (spore) og virus (ikke proteinkappe)

Produktet må kun indeholde aktivstoffer, som er godkendt eller under godkendelse som aktivstoffer for produkttype 2 i biocidforordningen. En opdateret liste over disse stoffer findes på det europæiske kemikalieagentur [ECHAs hjemmeside](http://echa.europa.eu/da/information-on-chemicals/biocidal-active-substances). Produktet skal være godkendt til markedsføring i Danmark, når biocidforordningen foreskriver dette.

Produktet er undtaget for det generelle krav om klorforbindelser, som er med på Miljøstyrelsens liste over uønskede stoffer, så længe det pågældende produkt ikke er godkendelsespligtigt efter biocidforordningen. Leverandøren er forpligtet til at arbejde på at finde et alternativt produkt uden klorforbindelser, som kan vurderes egnet af den Centrale enhed for Infektionshygiejne.

Produkterne må generelt ikke være klassificeret. Undtagelsesvis accepteres produkter med følgende klassificering:

|  |
| --- |
| CLP-forordningen |
| Acute Tox. 4; H302, EUH031, Eye Irrit. 2; H319; Skin Irrit. 2; H315; STOT SE 3; H335, Aquatic Acute 1; H400; Aquatic Chronic 1; H410, Aquatic Chronic 2; H411, Aquatic Chronic 3; H412 og Aquatic Chronic 4; H413. |

Produktet skal være et rengørings- og desinfektionsprodukt som ligeledes fjerner dårlig lugt.

Produktet er undtaget fra det generelle krav om CEI vurdering.

Produktet skal kunne anvendes til rengøring og desinfektion af overflader.

Det er et krav, at der på forlangende af ordregiver kan indhentes dokumentation for dokumenteret effekt af reduktion og drab af mikroorganismer svarende til low level antimikrobiel effekt, i henhold til NIR "Desinfektion i sundhedssektoren".

Produktet anvendes efter behov.

#### Desinfektionsmidler - Overflader, svampe og bakterier og virus, Ethanol 70-85 %

Produktet må kun indeholde aktivstoffer, som er godkendt eller under godkendelse som aktivstoffer for produkttype 2 i biocidforordningen. En opdateret liste over disse stoffer findes på det europæiske kemikalieagentur [ECHAs hjemmeside](http://echa.europa.eu/da/information-on-chemicals/biocidal-active-substances).

Produktet skal være vurderet egnet af den Centrale Enhed for Infektionshygiejne (CEI).

Produktet skal indeholde >70 % v/v Ethanol (cas-nr. 64-17-5) og er således undtagne fra den generelle regel om forbud mod indhold af organiske opløsningsmidler.

Produkterne må ikke indeholde andre denatureringsmidler end 2-propanol (isopropylalkohol, propan-2-ol), (cas-nr. 67-63-0).

Produktet må generelt ikke være klassificeret. Undtagelsesvis accepteres stoffer med følgende klassificering:

|  |
| --- |
| CLP-forordningen |
| Eye Irrit. 2; H319; Skin Irrit. 2; H315, Eye Dam. 1; H318, STOT SE 3; H335, STOT SE 3; H336 og Flam. Liq. 1; H224, Flam. Liq. 2; H225 eller Flam. Liq. 3; H226. |

### Lugtfjerner

Produkterne er undtaget det generelle krav om ingen parfume. Der må undtagelsesvis anvendes produkter med godkendte parfume.

Der må anvendes

* Biologisk lugtfjerner
* Desinficerende lugtfjerner

#### Biologisk lugtfjerner

Produktet må være tilsat parfume, der skal være godkendt til Svanemærkede produkter.

Produktet skal kunne fjerne lugtgener fra udskillelser på toiletter, urinaler m.v.

Produktet skal kunne fjerne lugt på alle vaskbare overflader.

Produktet skal kunne anvendes til biologisk renhold og lugtbekæmpelse og indeholde mikroorganismer, der nedbryder de stoffer, der forårsager lugtgener.

Produktet skal have en pH brugsopløsning mellem 5-9.

Produktet må ikke indeholde klorholdige organiske forbindelser.

**Undtaget spærrevæske til vandfri urinaler må indeholde farve, der skal være godkendt til Svanemærkede produkter.**

**Urinalblok må ikke indeholde farve. Urinalblok må indeholde godkendt parfume.**

#### Desinficerende lugtfjerner

Produktet skal være en desinficerende lugtfjerner.

Produktet skal kunne fjerne lugt på alle overflader, der tåler vand.

Produktet skal kunne anvendes i fuger.

### Afløbsrens, stærk alkalisk

Produktet må være klassificeret som følger:

|  |
| --- |
| CLP-forordningen |
| EyeDam.1; H318; Skin corr. 1A; H314; STOT SE 3; H335. |

Produktet skal eksempelvis kunne opløse hudfedt, sæbefedt, sæberester og hår mv.

Produktet skal kunne anvendes til effektiv rensning og rengøring af tilstoppede afløb.

### Forbrugsmaterialer

Forbrugsmaterialer dækker håndsæbe til sæbeautomater, hånddesinfektionsmiddel samt toiletpapir og håndaftørringspapir.

På forlangende fra ordregiver skal leverandør kunne dokumentere, at de stillede krav til produkterne er overholdte.

Som udgangspunkt anvendes de eksisterende dispensere, der hænger ude i de decentrale enheder. Leverandøren er forpligtet til i sortimentet at søge efter et økonomisk og funktionelt passende alternativ til det produkt, som enheden tidligere købte og som passer til den eksisterende dispenser.

#### Håndsæbe

Produkterne må ikke indeholde stoffer på EU’s liste over potentielt hormonforstyrrende kategori 1 og 2, med dokumentation for hormonforstyrrende effekt eller potentielt hormonforstyrrende effekt, eller stoffer som bliver identificeret til at være hormonforstyrrende i en kategori i henhold til EU’s fremtidige kriterier for hormonforstyrrende stoffer, eller stoffer hvor der er indikationer på hormonforstyrrende egenskaber. Listen over hormonforstyrrende stoffer kan findes på Miljøstyrelsens hjemmeside (den aktuelle liste ændret 1-2 gange årligt og den nuværende er gældende frem til tilbudsfristen).

Produktet må ikke være klassificeret.

Produktet må ikke udtørre huden.

Produktet skal være egnet til alle hudtyper.

Produktet skal være velegnet til daglig anvendelse.

Produktet skal være let skummende.

#### Hånddesinfektionsmiddel

Produktet skal være vurderet egnet af den Centrale Enhed for Infektionshygiejne (CEI) og offentliggjort i enten CEI-nyt eller i seneste udgave af NIR om "Desinfektion i sundhedssektoren”.

Produktet må ikke udtørre hænderne, men skal efterlade håndoverfladen tør efter brug.

Produkterne skal være egnet til alle hudtyper.

Produkterne skal desinficere hænderne og dræbe over 99 % af de mest almindelige bakterier og vira inden for 30 sekunder virketid.

Det skal tydeligt fremgå af mærkaten, at produktet skal anvendes til desinfektion.

#### Toiletpapir og aftørringspapir

Generelle krav:

Papir i flere lag, skal være svejst, perforeret, trykt eller lignende, for at lagene holdes sammen.

For alle arter af håndpapir, er det et krav, at det skal kunne holde sammen efter vandoptag**.**

Alle slags toiletpapir skal ”falde fra hinanden” i vand. Til vandførende toiletter skal der anvendes toiletpapir, der holder sammen i ca. 30 sekunder, før det falder fra hinanden. Til tørklosetter er kravet, at toiletpapiret skal falde fra hinanden indenfor 11 sekunder efter væskepåføring.

Der skal så vidt muligt anvendes papir, der er af en sådan kvalitet, at det ikke smuldrer, hvorved der nemt kommer til at ligge papirstumper på gulve i toiletbygninger.

## Statistik

Ordregiver skal årlig have tilsendt statistikmateriale jf. kontraktens pkt. 11, som viser mængderne for forbrugt forbrugsmateriale på de offentlige toiletter.

## Håndtering af hærværk og defekte installationer

Hærværk og graffiti, der ikke kan fjernes ved rengøring, meldes til ordregiver snarest muligt. Ordregiver foranstalter leverandør for fjernelse af graffiti.

Leverandøren har pligt til at efterse VVS-installationer for funktion og tæthed. Defekte installationer eller skader skal udbedres hurtigst muligt. Leverandøren har dermed pligt til at begrænse skadens omfang. I kritiske tilfælde såsom rørsprængninger, større lækager, toiletter der styrtløber eller lignende, skal disse udbedres indenfor 24 timer. Såfremt dette ikke er muligt, skal leverandøren foranstalte, at der eksempelvis lukkes for vandet, og at toilettet aflukkes indtil skaden, er udbedret.

For mindre udbedringer (<10.000 kr.) skal leverandøren selv foranstalte udbedringen. Kontaktliste med ordregivers faste håndværkere, som så vidt muligt skal benyttes, udleveres ved kontraktindgåelse.

Ved større opgaver (>10.000 kr.) tager leverandøren straks kontakt til ordregiver, som foranstalter udbedring af defekten.

Regningen for udbedring af defekte installation samt fjernelse af graffiti tilfalder ordregiver.

Leverandøren skal tåle andre håndværkers vedligeholdelse af toiletterne bl.a.:

* Reparation/udskiftning af sanitet, el- og VVS-installationer, fliser og gulvbelægninger, døre, vinduer mv.
* Maling ud- og indvending.
* Afrensning af graffiti

## Praktisk omkring udførelse

### Udlevering af nøgler

Ordregiver udleverer det nødvendige antal nøgler til leverandøren i forbindelse med kontraktstart.  
Leverandøren skal kvittere skriftligt for det udleverede antal nøgler.  
Leverandøren skal sikre, at alle nøgler til toiletterne opbevares forsvarligt.  
Bortkomne nøgler, samt heraf følgende omkostninger til udskiftninger af låsesystemer mv. for ordregiver, skal erstattes af leverandøren.

### Tilrettelæggelse af arbejdet

Arbejdet skal tilrettelægges på en måde, at det udføres med mindst mulige gener, herunder støj- og støvplage for brugere og naboer.

Kørsel mellem toiletbygninger skal være indeholdt i de tilbudte priser.

### Åbningstider

Toiletterne er som udgangspunkt åbne hele døgnet. Undtagelser fremgår nedenfor.

På alle toiletter, som ikke er døgnåbne, er der automatiske dørlåse. Disse sørger for at åbne/lukke toilettet i henhold til åbningstiderne angivet herunder. Eventuelle fejl på disse meddeles ordregiver, som foranstalter justeringer.

|  |  |  |
| --- | --- | --- |
| **Undtagelser fra døgnåbent** | | |
| **Nr.** | **Lokalitet** | **Åbningstid** |
| 2.1 | Torvet ved Dronning Louise | Efter kl. 22.00.  Betjenes af andre. |
| 2.2 | Danmarksgade v. P-hus | Alle dage kl. 6.00 – 22.00 |
| 2.5 | Byparkens legeplads | Sommer: kl. 6.00 – 22.00  Vinter:  kl. 8.00 – 18.00 |
| 2.6 | Scenen ved Byparken | Kun åbent ved arrangementer i Byparken |
| 2.7 | Busterminalen | Alle dage kl. 6.00 – 23.00  Lukkes af vagtordning |
| 2.8 | Vognsbølparken, v. legeplads | Alle dage kl. 6.00 – 22.00 |
| 2.14 | Marbæk Skov, v.  Marbækgårdsvej | Sommer: Åbent hele døgnet  Vinter:  Alle dage kl. 6.00 – 22.00 |
| 2.17 | Degnevej | Alle dage kl. 6.00 – 22.00 |
| 2.18 | Lergravsparken | Alle dage kl. 6.00 – 22.00 |
| 2.19 | Bramming, Sct. Knuds Allé | Alle dage kl. 6.00 – 22.00 |
| 2.20 | Hovedengens P-plads | Sommer: Åbent hele døgnet  Vinter:  Alle dage kl. 6.00 – 22.00 |
| 2.21 | Domkirken (Hans Tavsens Hus) | Alle dage kl. 6.00 – 22.00 |
| 2.22 | P-Syd | Alle dage kl. 6.00 – 22.00 |
| 2.23 | P-Nord v. Kvickly | Alle dage kl. 6.00 – 22.00 |
| 2.24 | Kammerslusen | Alle dage kl. 6.00 – 22.00 |
| 2.25 | Ribe Roklub | Sommer: Alle dage kl. 6.00 – 22.00  Vinter:  Lukket |
| 2.26 | Vadehavscenteret | Alle dage kl. 6.00 – 22.00 |

### Kategoriopdeling af toiletter

Ordregiver har inddelt toiletterne i følgende kategorier i forhold til rengøringstidspunkter og frekvens:

* Kategori 1 – rengøring udføres 2 gange dagligt, hhv. inden kl. 10:00 og efter kl. 14:00.
* Kategori 2 og 3 – tidspunkt planlægges af leverandøren.

Tilsyn og rengøring udføres indenfor normal arbejdstid svarende til kl. 6:00 til 17:00 alle dage hele året.

Toiletter i Kategori 1 skal lukkes og aflåses forsvarligt nytårsaftensdag inden kl. 12 og åbnes igen 1. januar i tidsrummet 8-12. Opslag med oplysninger herom ophænges af leverandøren.

Sommerperiode defineres som 15. april til og med uge 42, samt påsken i de år, hvor påsken falder før 15. april.

Vinterperiode defineres som uge 43 til 14. april eksklusive påsken.

Ved påsken forstås fra fredag før palmesøndag til og med 2. påskedag.

#### Toiletter i Kategori 1

Rengøring og tilsyn skal udføres 2 gange pr. dag.

|  |  |  |  |
| --- | --- | --- | --- |
| **Toilet nr.** | **Toiletnavn** | **Kategori** | **Frekvens** |
| 2.2 | Danmarksgade v. P-hus | 1 | 2 x dagligt |
| 2.3 | Borgergade 43 | 1 | 2 x dagligt |
| 2.4 | Havnegade 66 | 1 | 2 x dagligt |
| 2.6 | Scenen ved Byparken | 1 | 2 x dagligt |
| 2.9 | De Hvide Mænd | 1 | 2 x dagligt |
| 2.20 | Hovedengens P-plads | 1 | 2 x dagligt |
| 2.21 | Domkirken (Hans Tavsens Hus) | 1 | 2 x dagligt |
| 2.22 | P-Syd | 1 | 2 x dagligt |
| 2.23 | P-Nord v. Kvickly | 1 | 2 x dagligt |

#### Toiletter i Kategori 2

Rengøring og tilsyn skal udføres 1 gang pr. dag.

|  |  |  |  |
| --- | --- | --- | --- |
| **Toilet nr.** | **Toiletnavn** | **Kategori** | **Frekvens** |
| 2.1 | Torvet ved ”Dronning Louise” | 2 | 1 x dagligt |
| 2.5 | Byparkens legeplads | 2 | 1 x dagligt |
| 2.7 | Busterminalen | 2 | 1 x dagligt |
| 2.8 | Vognsbølparken, ved legeplads | 2 | 1 x dagligt |
| 2.10 | Hotel Hjerting, P-plads | 2 | 1 x dagligt |
| 2.11 | Sejlklubben, v. Hjerting | 2 | 1 x dagligt |
| 2.12 | Strandparken, Hjerting | 2 | 1 x dagligt |
| 2.17 | Degnevej | 2 | 1 x dagligt |
| 2.18 | Lergravsparken | 2 | 1 x dagligt |
| 2.24 | Kammerslusen | 2 | 1 x dagligt |
| 2.26 | Vadehavscenteret | 2 | 1 x dagligt (sommer) |
| 2.27 | Grænsestien v. Vester Bjergvej | 2 | 1 x dagligt (sommer) |
| 2.28.1 | Sædding Strandvej v. Fyrvej | 2 | 1 x dagligt |
| 2.28.2 | Sædding Strandvej v. Gudenåvej | 2 | 1 x dagligt |

#### Toiletter i kategori 3


*Sommer -* Rengøring og tilsyn skal udføres 2 gange pr. uge.

*Vinter -* Rengøring og tilsyn skal udføres 1 gang pr. uge.

|  |  |  |  |
| --- | --- | --- | --- |
| **Toilet nr.** | **Toiletnavn** | **Kategori** | **Frekvens** |
| 2.13 | Sjelborg, v. Øvre Bulbjergvej | 3 | 2 x ugentlig (sommer)  1 x ugentlig (vinter) |
| 2.14 | Marbæk Skov, v. Marbækgårdsvej | 3 | 2 x ugentlig (sommer)  1 x ugentlig (vinter) |
| 2.15 | Marbæk Skov, v. Sjelborggårdsvej | 3 | 2 x ugentlig (sommer)  1 x ugentlig (vinter) |
| 2.16 | Østskoven, Storegade 307 | 3 | 2 x ugentlig (sommer)  1 x ugentlig (vinter) |
| 2.19 | Bramming, Sct. Knuds Allé | 3 | 2 x ugentlig (sommer)  1 x ugentlig (vinter) |
| 2.25 | Ribe Roklub | 3 | 2 x ugentlig (sommer)  1 x ugentlig (vinter) |
| 2.26 | Vadehavscenteret | 3 | 1 x ugentlig (vinter) |
| 2.27 | Grænsestien v. Vester Bjergvej | 3 | 1 x ugentlig (vinter) |
| 2.28.3 | Hovedvejen mellem Tarp og Varde | 3 | 2 x ugentlig (sommer)  1 x ugentlig (vinter) |
| 2.28.4 | Sneum Sluse | 3 | 2 x ugentlig (sommer)  1 x ugentlig (vinter) |
| 2.28.5 | Marbæk Skov v. Nordre Skelvej | 3 | 2 x ugentlig (sommer)  1 x ugentlig (vinter) |
| 2.28.6 | Marbæk Skov v. Marbækhøjvej | 3 | 2 x ugentlig (sommer)  1 x ugentlig (vinter) |
| 2.28.7 | Marbæk Skov v. Øen | 3 | 2 x ugentlig (sommer)  1 x ugentlig (vinter) |
| 2.28.8 | Sædding/Vognsbøl v. Kapelvej | 3 | 2 x ugentlig (sommer)  1 x ugentlig (vinter) |
| 2.28.9 | Sædding/Vognsbøl v. Enggårdsvej | 3 | 2 x ugentlig (sommer)  1 x ugentlig (vinter) |
| 2.28.10 | Nørreskoven | 3 | 2 x ugentlig (sommer)  1 x ugentlig (vinter) |
| 2.28.11 | Toftlundvej v. Kommunegrænsen | 3 | 2 x ugentlig (sommer)  1 x ugentlig (vinter) |
| 2.28.12 | Kongeåstien v. Vilslev | 3 | 2 x ugentlig (sommer)  1 x ugentlig (vinter) |
| 2.28.13 | Kongeåstien v. Kongeåslusen | 3 | 2 x ugentlig (sommer)  1 x ugentlig (vinter) |

### Dokumentation af udført rengøring på stedet

Rengøring og tilsyn dokumenteres på info-tavle opsat på toiletterne. Tavlerne ser således ud:



Desuden skal rengøringen/tilsynet på vandførende toiletter dokumenteres ved at scanne opsatte QR-koder i dørkarmene for hvert enkelt toiletrum. QR-koderne måler ca. 3,5\*2,5cm og ser således ud:



### Særlige arrangementer

Alle toiletter i Bramming, Esbjerg centrum og Ribe centrum skal holdes døgnåbent ved særlige arrangementer i den pågældende by.

I forbindelse med særlige arrangementer, skal det påregnes, at frekvensen for nødvendig rengøring øges i forhold til de normale anførte frekvenser. Erfaringsmæssigt har der været behov for renholdelse gennemsnitligt 4 gange pr. dag. Disse dage, skal påregnes arbejde udenfor normal arbejdstid, dvs. mellem kl. 17.00 til kl. 06.00. Dette skal være indeholdt i leverandørens tilbudte pris.

|  |  |  |
| --- | --- | --- |
| **Ribe** | **Esbjerg** | **Bramming** |
| Ribe by night (1 dag)  Sommerunderholdning (6 dage)  Kulturnat  Julearrangementer (4 dage)  Tulipanfest (4 dage)  Maritimt Dag  Jazz Festival (3 dage)  Dyrskue  Vinfestival (2 dage) | Esbjerg by night (4 dage)  Sommerunderholdning (12 dage)  Julearrangementer (4 dage)  Skærtorsdag motorcykeltræf  International marked (1 uge)  Esbjerg Festuge (9 dage) | Kaj Lykke Festuge (8 dage) |
| **Følgende toiletter holdes døgnåbne ved arrangementer i byen** | | |
| **Ribe centrum** | **Esbjerg centrum** | **Bramming centrum** |
| 2.20 Hovedengens P-plads  2.21 Domkirken (hans Tavsens Hus)  2.22 P-Syd  2.23 P-Nord v. Kvickly  2.25 Roklubben | 2.1 Torvet v. Dronning Louise  2.2. Danmarksgade v. P-hus  2.3 Borgergade 43  2.4 Havnegade 66  2.5 Byparken legeplads  2.6 Scene ved Byparken (kun ved arrangementer i Byparken) | 2.19 Bramming, Sct. Knuds Allé |

Derudover skal leverandøren acceptere op til 10 ekstra arrangementsdage pr. år, som kan ligge spredt over hele året og i forskellige byer. Eksempelvis kan nævnes Tallship Race, Postnord Rundt, Bio by night, Gadefest on tour eller lignende arrangementer.

Datoer tilstræbes udleveret af ordregiver i løbet af 1. kvartal.

## Arbejdsmiljøforhold

Leverandøren skal sikre, at arbejdsopgaverne udføres i overensstemmelse med gældende arbejdsmiljø-, sundheds- og sikkerhedsforskrifter.

Leverandøren er pligtig til at anvende ergonomisk rigtige rengøringsrekvisitter, - vogne, - maskiner og metoder for at udføre arbejdet uden, at dette medfører kvalitetsforringelse.

Leverandørens personale skal have det nødvendige sikkerhedsudstyr til arbejdets udførelse, fx handsker, stikhandsker, sikkerhedssko m.v.

Der skal anvendes DS/EN 471 klasse 3 arbejdstøj med påtrykt firmanavn og logo. Endvidere skal der til enhver tid anvendes de påkrævede værnemidler i forbindelse med arbejdets udførelse.

Det er leverandørens opgave at instruere sit personale i brugen af udstyr og om farligheden af de stoffer, der anvendes i forbindelse med rengøringsopgaven.

Der gøres opmærksom på at fjernelse af blod, afføring, opkast, kanyler og lign., er en del af rengøringen. Dette kan forekomme på alle toiletter. Medarbejderne skal have instruktion i hvordan smittefarligt affald håndteres, så stikskader og smitte ikke kan forekomme. Vær OBS på, at kanyler uden beskyttelseshætte og lign. kan forefindes i affaldsspande.

Det påhviler leverandøren at tage kontakt til Arbejdstilsynet, hvis der opstår tvivl om arbejdsmiljømæssige forhold.

## Kvalitetsopfølgning

### Leverandørens kvalitetssikringsplan

Leverandøren skal inden kontraktstart udarbejde en kvalitetssikringsplan, der som minimum skal indeholde følgende:

* Arbejdsplan
* Beskrivelse af metoder og arbejdsrutiner
* Kontrolplaner
* Kontrolskemaer
* Leverandørens frekvens for egenkontrol

Leverandøren udarbejder i forbindelse med sin egenkontrol kontrolplaner og tilhørende kontrolskemaer.

Kvalitetssikringsplanen og eventuelle revisioner skal godkendes af ordregiver.

### Kontrol

Kontrol med opgavernes udførelse og kvalitet gennemføres som følger:

|  |  |  |
| --- | --- | --- |
| **Kontrollant** | **Leverandøren** | **Ordregiver** |
| **Kontroltype** | Egenkontrol | Stikprøvekontrol |
| Fælleskontrol | |

***Egenkontrol – udføres af leverandøren***Leverandøren skal gennemføre egenkontrol og dokumentation af, at de udførte arbejder er gennemført, som foreskrevet.

Leverandøren skal løbende gennemføre egenkontrol af arbejdet dvs. minimum 25 % af toiletterne pr. gang. Gengangere må ikke forekomme 2 gange i træk. Egenkontrollen skal udføres minimum 12 gange i løbet af året.

Egenkontrollen føres i kontrolskemaer. Af kontrolskemaerne skal det som minimum fremgå:

* Hvornår egenkontrollen er udført.
* Hvad der er kontrolleret.
* Hvem der har udført kontrollen.
* Om der har været afvigelser.
* Hvilke afhjælpninger der er fortaget for at bringe afvigelsen i orden.
* Evt. billedmateriale med dato og klokkeslæt.

Egenkontrollen og tilhørende kontrolskemaer betragtes som en vigtig del af arbejdet. Såfremt dokumentationen herfor ikke fremsendes månedsvis sammen med regningen, vil regningen ikke blive honoreret førend dokumentationen foreligger.

***Stikprøvekontrol – udføres af ordregiveren***Ordregiver kan gennemføre stikprøvekontrol i det omfang, ordregiver finder det nødvendigt. Den løbende stikprøvekontrol kan udføres af flere personer fra ordregiver i forbindelse med andre tilsynsopgaver.

Der kontrolleres, om de anførte krav er overholdt, herunder om opgaven er udført fagmæssigt korrekt, samt om opgaven er udført i aftalt omfang og til aftalt tid. Ordregiver afgør i hvert tilfælde, hvorvidt der er tale om overskridelse af de krav, som er angivet.

Omfanget af stikprøvekontrol er ikke fastlagt og gennemføres efter behov.

Resultat af stikprøvekontrol fremsendes/udleveres til leverandøren, der gives mulighed for at kommentere resultatet.

***Fælleskontrol – udføres i samarbejde mellem ordregiver og leverandør***Ordregiver kan forlange en fælleskontrol med leverandøren af de udførte arbejder, hvor overholdelse henholdsvis afvigelse fra det fastlagte kvalitetsniveau registreres. Omfanget af disse kontroller aftales indbyrdes mellem ordregiver og leverandør.   
Ved afholdelse af fælleskontrol samles resultatet af fælleskontrollerne i et referat.

Eventuelle konstaterede mangler og aftale om udbedringer vil fremgå af referatet.

## Dokumentation

Dokumentation for udførelse af opgaver foretages som anført nedenfor.

Standardopgaver

For standardopgaver, skal dokumentation for udført arbejde fremgå af fakturaen i form af tilbudslistens post numre.

Der henvises i øvrigt til Kontraktens pkt. 6.2 kvalitetssikring.

Regningsarbejder

For alle regningsarbejder fremsender leverandøren dokumentation for udført arbejde. Dokumentationen vil typisk være en tilbagemelding, hvor leverandøren giver færdigmelding og oplyser eventuelle ændringer i forhold til bestilte mængder. Færdigmelding skal gives pr. e-mail.

Hvis der opstår behov for ændringer i opgave og/eller økonomi under arbejdets udførelse skal leverandøren rette henvendelse til ordregiver for aftale herom.

Øvrig dokumentation

Dokumentation for udført, årlig hovedrengøring fremsendes ligeledes med den førstkommende regning.

# Beskrivelse af de enkelte toiletter

I nærværende afsnit henvises til Bilag 4 – Kortmateriale, Bilag 5 – Billedemateriale samt Bilag 6 – Tegningsmateriale, som beskriver de enkelte toiletter med henholdsvis placering i kommunen, billeder af bygningen og indretningen samt en plantegning for lokaliteten.

For hvert toilet er vilkår beskrevet i Afsnit 1 gældende. For enkelte toiletter skal Afsnit 1 dog suppleres med vilkår beskrevet i dette afsnit.

## Torvet ved ”Dronning Louise”

Se Bilag 5 – Billedemateriale, Bilag 5\_2.1 samt Bilag 6 – Tegningsmateriale, Tegning nr. 2.1.

Toilettet er et hæve/sænke toilet med automatisk rengøring. Der er 3 urinaler i toilettet.  
Ordregiver udleverer ”fjernbetjening” til at hæve/sænke urinalet, således rengøring kan foregå inden for normal arbejdstid.

Toilettet åbnes og lukkes (hæves og sænkes) af anden part med særskilt aftale herfor. Toilettets åbningstider er om natten efter kl. 22.00 og indtil beværtningerne lukker om morgenen.

Udover forbrugsmaterialer, jf. afsnit 1.2 skal leverandøren levere desinfektionsvæske til den automatiske rengøring.

Der skal altid være desinfektionsvæske påfyldt til den automatiske rengøring.

Erfaringer viser, at der vejledende påfyldes desinfektionsvæske 1 gang om måneden.

## Danmarksgade v. P-hus

Se Bilag 5 – Billedemateriale, Bilag 5\_2.2 samt Bilag 6 – Tegningsmateriale, Tegning nr. 2.2.

## Borgergade 43

Se Bilag 5 – Billedemateriale, Bilag 5\_2.3 samt Bilag 6 – Tegningsmateriale, Tegning nr. 2.3.

Udover standardvedligeholdelse, jf. afsnit 1.1.1 skal de udvendige glasklinker rengøres efter behov. Som minimum, skal de udvendige klinker vaskes hvert halve år (i foråret og i efteråret) med materiale hertil.

Udover ydelsesbeskrivelsen, jf. afsnit 1.1.1 skal leverandøren foretage spuling af filter bag ventilation – det spules med varmt vand.

## Havnegade 66

Se Bilag 5 – Billedemateriale, Bilag 5\_2.4 samt Bilag 6 – Tegningsmateriale, Tegning nr. 2.4.

Udover standardvedligeholdelse, jf. afsnit 1.1.1 skal de udvendige glasklinker rengøres efter behov. Som minimum, skal de udvendige klinker vaskes hvert halve år (i foråret og i efteråret) med materiale hertil.

Udover ydelsesbeskrivelsen, jf. afsnit 1.1.1 skal leverandøren foretage spuling af filter bag ventilation – det spules med varmt vand.

## Byparkens legeplads

Se Bilag 5 – Billedemateriale, Bilag 5\_2.5 samt Bilag 6 – Tegningsmateriale, Tegning nr. 2.5.

## Scenen ved Byparken

Se Bilag 5 – Billedemateriale, Bilag 5\_2.6 samt Bilag 6 – Tegningsmateriale, Tegning nr. 2.6.  
Toilettet åbnes kun ved arrangementer i Byparken jf. udleveret arrangementsplan.

## Busterminalen

Se Bilag 5 – Billedemateriale, Bilag 5\_2.7 samt Bilag 6 – Tegningsmateriale, Tegning nr. 2.7.  
Her rengøres både toilet samt ventesal.

## Vognsbølparken, v. legeplads

Se Bilag 5 – Billedemateriale, Bilag 5\_2.8 samt Bilag 6 – Tegningsmateriale, Tegning nr. 2.8.

## De Hvide Mænd

Se Bilag 5 – Billedemateriale, Bilag 5\_2.9 samt Bilag 6 – Tegningsmateriale, Tegning nr. 2.9.

## Hotel Hjerting, P-plads

Se Bilag 5 – Billedemateriale, Bilag 5\_2.10 samt Bilag 6 – Tegningsmateriale, Tegning nr. 2.10.

## Sejlklubben, v. Hjerting

Se Bilag 5 – Billedemateriale, Bilag 5\_2.11 samt Bilag 6 – Tegningsmateriale, Tegning nr. 2.11.

## Strandparken, Hjerting

Se Bilag 5 – Billedemateriale, Bilag 5\_2.12 samt Bilag 6 – Tegningsmateriale, Tegning nr. 2.12.

Udover ydelsesbeskrivelsen, jf. afsnit 1.1.1 skal leverandøren foretage spuling af filter bag ventilation – det spules med varmt vand.

## Sjelborg, v. Øvre Bulbjergvej

Se Bilag 5 – Billedemateriale, Bilag 5\_2.13 samt Bilag 6 – Tegningsmateriale, Tegning nr. 2.13.

## Marbæk Skov, v. Marbækgårdsvej

Se Bilag 5 – Billedemateriale, Bilag 5\_2.14 samt Bilag 6 – Tegningsmateriale, Tegning nr. 2.14.

Vinterlukket og vand slukkes samt frostspærre hældes i toilet.

## Marbæk Skov, v. Sjelborggårdsvej

Se Bilag 5 – Billedemateriale, Bilag 5\_2.15 samt Bilag 6 – Tegningsmateriale, Tegning nr. 2.15.

Vand til udvendig bruser lukkes for vinteren.

## Østskoven, Storegade 307

Se Bilag 5 – Billedemateriale, Bilag 5\_2.16 samt Bilag 6 – Tegningsmateriale, Tegning nr. 2.16.

## Degnevej

Se Bilag 5 – Billedemateriale, Bilag 5\_2.17 samt Bilag 6 – Tegningsmateriale, Tegning nr. 2.17.

## Lergravsparken

Se Bilag 5 – Billedemateriale, Bilag 5\_2.18 samt Bilag 6 – Tegningsmateriale, Tegning nr. 2.18.

## Bramming, Sct. Knuds Allé

Se Bilag 5 – Billedemateriale, Bilag 5\_2.19 samt Bilag 6 – Tegningsmateriale, Tegning nr. 2.19.

## Hovedengens P-plads

Se Bilag 5 – Billedemateriale, Bilag 5\_2.20 samt Bilag 6 – Tegningsmateriale, Tegning nr. 2.20.

## Domkirken (Hans Tavsens Hus)

Se Bilag 5 – Billedemateriale, Bilag 5\_2.21 samt Bilag 6 – Tegningsmateriale, Tegning nr. 2.21.

Der skal ikke udføres ukrudtsbekæmpelse på fortovet foran bygningen, da der er forbud mod ukrudtsbrænding i Ribe By.

## P-Syd

Se Bilag 5 – Billedemateriale, Bilag 5\_2.22 samt Bilag 6 – Tegningsmateriale, Tegning nr. 2.22.

## P-Nord, v. Kvickly

Se Bilag 5 – Billedemateriale, Bilag 5\_2.23 samt Bilag 6 – Tegningsmateriale, Tegning nr. 2.23.

## Kammerslusen

Se Bilag 5 – Billedemateriale, Bilag 5\_2.24 samt Bilag 6 – Tegningsmateriale, Tegning nr. 2.24.

## Ribe Roklub

Se Bilag 5 – Billedemateriale, Bilag 5\_2.25 samt Bilag 6 – Tegningsmateriale, Tegning nr. 2.25.

## Vadehavscenteret

Se Bilag 5 – Billedemateriale, Bilag 5\_2.26 samt Bilag 6 – Tegningsmateriale, Tegning nr. 2.26.

Dette toilet skifter kategori afhængig af årstiden. For sommerhalvåret er det et Kategori 2 toilet og for vinterhalvåret er det et Kategori 3 toilet.

## Grænsestien, v. Vester Bjergvej

Se Bilag 5 – Billedemateriale, Bilag 5\_2.27 samt Bilag 6 – Tegningsmateriale, Tegning nr. 2.27.

Dette toilet skifter kategori afhængig af årstiden. For sommerhalvåret er det et Kategori 2 toilet og for vinterhalvåret er det et Kategori 3 toilet.

## Tørklosetter

De fleste er Scan plast tørkloset-kabine i glasfiberarmeret polyester med kemisk tørkloset og samlebrønd, men også andre typer forekommer.

Der findes ingen vand eller strøm ved toiletterne.

Hvad "arealer foran toilettet" angår, menes adgangssti samt arealet lige ved døren således, at tørklosettet er tilgængeligt og funktionelt. Sne må således ikke hindre døren i at åbne.

Omfanget vil oftest være umiddelbart forståeligt på de enkelte lokaliteter, men som tommelfingerregel er det en kort adgangssti samt en radius af 3 m fra tørklosettet.

Efter årlig ordinær tømning, som udføres via den kommunale tømningsordning og dermed ikke er en del af nærværende kontrakt, skal tanke påfyldes 5l. lugtfjernings- og desinfiktionsvæske.

### Sædding Strandvej, v. Fyrvej

Se Bilag 5 – Billedemateriale, Bilag 5\_2.28.1 samt Bilag 6 – Tegningsmateriale, Tegning nr. 2.28.1.

### Sædding Strandvej, v. Gudenåvej

Se Bilag 5 – Billedemateriale, Bilag 5\_2.28.2 samt Bilag 6 – Tegningsmateriale, Tegning nr. 2.28.2.

### Hovedvejen mellem Tarp og Varde

Se Bilag 5 – Billedemateriale, Bilag 5\_2.28.3 samt Bilag 6 – Tegningsmateriale, Tegning nr. 2.28.3.

### Sneum Sluse

Se Bilag 5 – Billedemateriale, Bilag 5\_2.28.4 samt Bilag 6 – Tegningsmateriale, Tegning nr. 2.28.4.

### Marbæk Skov, v. Nodre Skelvej

Se Bilag 5 – Billedemateriale, Bilag 5\_2.28.5 samt Bilag 6 – Tegningsmateriale, Tegning nr. 2.28.5.

### Marbæk Skov, v. Marbækhøjvej

Se Bilag 5 – Billedemateriale, Bilag 5\_2.28.6 samt Bilag 6 – Tegningsmateriale, Tegning nr. 2.28.6.

### Marbæk Skov, v. Øen

Se Bilag 5 – Billedemateriale, Bilag 5\_2.28.7 samt Bilag 6 – Tegningsmateriale, Tegning nr. 2.28.7.

### Sædding/Vognsbø,l v. Kapelvej (Brillesøerne)

Se Bilag 5 – Billedemateriale, Bilag 5\_2.28.8 samt Bilag 6 – Tegningsmateriale, Tegning nr. 2.28.8.

### Sædding/Vognsbøl, v. Enggårdsvej (Sildesøen)

Se Bilag 5 – Billedemateriale, Bilag 5\_2.28.9 samt Bilag 6 – Tegningsmateriale, Tegning nr. 2.28.9.

### Nørreskoven

Se Bilag 5 – Billedemateriale, Bilag 5\_2.28.10 samt Bilag 6 – Tegningsmateriale, Tegning nr. 2.28.10.

### Toftlundvej, Rasteplads v. kommunegrænsen

Se Bilag 5 – Billedemateriale, Bilag 5\_2.28.11 samt Bilag 6 – Tegningsmateriale, Tegning nr. 2.28.11.

### Kongeåstien, v. Vilslev

Se Bilag 5 – Billedemateriale, Bilag 5\_2.28.12 samt Bilag 6 – Tegningsmateriale, Tegning nr. 2.28.12.

### Kongeåstien, v. Kongeåslusen

Se Bilag 5 – Billedemateriale, Bilag 5\_2.28.13 samt Bilag 6 – Tegningsmateriale, Tegning nr. 2.28.13.